Τρίσταν Βούκτσεβιτς

Ο **Τρίσταν Τσαλίκης-Βούκτσεβιτς** (, 11 Μαρτίου 2003) είναι Σέρβος-Έλληνας-Σουηδός επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σέντερ για τους Ουάσινγκτον Ουίζαρντς.

## Πρώτα χρόνια
Ο Τρίσταν Βούκτσεβιτς είναι γιος της Γιάντε και του Ντούσαν Βούκτσεβιτς. Γεννήθηκε στη Σιένα της Ιταλίας, καθώς ο πατέρας του έπαιζε εκείνη την περίοδο για τη Μοντεπάσκι Σιένα. Ο πατέρας του είναι παλαίμαχος Σέρβος,, γεννημένος στη Βοσνία, επαγγελματίας καλαθοσφαιριστής, ο οποίος έπαιξε για τις Ερυθρό Αστέρα, Ολυμπιακό, Ρεάλ Μαδρίτης, Ολίμπια Μιλάνο, Βίρτους Μπολόνια και άλλους συλλόγους κατά τη διάρκεια της σταδιοδρομίας του, καθώς και εκπροσώπησε την Εθνική Σερβίας και Μαυροβουνίου ανδρών. Η μητέρα του, Γιάντε (το γένος Τσίτσακ), είναι Σουηδέζα επιχειρηματίας και πρώην μοντέλο, με έδρα την Ελλάδα. Οι γονείς της μητέρας του μετανάστευσαν στη Σουηδία από την πρώην Γιουγκοσλαβία. Ο Βούκτσεβιτς έχει σερβικό και ελληνικό διαβατήριο μέσω του πατέρα του, και σουηδικό διαβατήριο από τη μητέρα του.

Ο Βούκτσεβιτς μεγάλωσε στην Ιταλία, όπου ο πατέρας του έπαιζε επαγγελματικά. Μετά την αποχώρηση του Ντούσαν ως παίκτης, η οικογένεια μετακόμισε πίσω στην Αθήνα. Ξεκίνησε να παίζει μπάσκετ στις ακαδημίες νέων της πρώην ομάδας του πατέρα του, Ολυμπιακού. Το 2018, ο Βούκτσεβιτς εντάχθηκε στην ομάδα Κ16 της ισπανικής Ρεάλ Μαδρίτης, επίσης πρώην ομάδας του πατέρα του. Ο Βούκτσεβιτς κέρδισε το Τουρνουά του Μονάχου για τη σεζόν 2019-20 της Euroleague NGT με την Ρεάλ Μαδρίτης Κ18. Σε τέσσερα παιχνίδια, είχε κατά μέσο όρο 16 πόντους, 4,8 ριμπάουντ και 1,3 ασίστ ανά παιχνίδι.  Στην πορεία, ο Τελικός του τουρνουά ακυρώθηκε λόγω της πανδημίας COVID-19. 

## Επαγγελματική σταδιοδρομία

### Ρεάλ Μαδρίτης (2019-2022)
Στις 2 Σεπτεμβρίου 2020, ο Βούκτσεβιτς έκανε το ντεμπούτο του για τη Ρεάλ Μαδρίτης σε μία φιλική νίκη με 68-66 εναντίον της Ρεάλ Μπέτις , καταγράφοντας 8 πόντους. Στις 11 Οκτωβρίου, έκανε το επίσημο ντεμπούτο του, σε μία νίκη με 90-65 εναντίον της Γκραν Κανάρια, καταγράφοντας 2 πόντους και 2 ριμπάουντ σε 4 λεπτά.

### Παρτίζαν Βελιγραδίου (2022-2024)
Στις 27 Ιανουαρίου 2022, ο Βούκτσεβιτς υπέγραψε πολυετές συμβόλαιο με την Παρτίζαν Βελιγραδίου. Τη σεζόν 2022-23, κέρδισε τον τίτλο πρωταθλήματος της Αδριατικής Λίγκας με την ομάδα. Σε 22 αγώνες της Αδριατικής Λίγκας, είχε μέσο όρο 8.1 πόντους και 3.2 ριμπάουντ. Στην Ευρωλίγκα, είχε έναν πιο περιορισμένο ρόλο στην ομάδα.

Κατά τη διάρκεια της σεζόν 2023-24, ο Βούκτσεβιτς είχε μέσο όρο 4.2 πόντους και 2.3 ριμπάουντ σε 12 αγώνες της Ευρωλίγκα. Στην Αδριατική Λίγκα, εμφανίστηκε σε 14 παιχνίδια, με μέσο όρο 10,9 πόντους και 3,6 ριμπάουντ.

Στις 13 Μαρτίου 2024, ο Βούκτσεβιτς αποχώρισε από την Παρτίζαν για να συνεχίσει την καριέρα του στην NBA. Κατά τη διάρκεια των τριών σεζόν του στο σύλλογο, ο Βούκτσεβιτς έπαιξε σε 75 παιχνίδια, όπου κατέγραψε 453 πόντους, 198 ριμπάουντ και 48 ασίστ.

### Ουάσινγκτον Ουίζαρντς/Κάπιταλ Σίτι Γκόου-Γκόου (2024-παρόν)
Ο Βούκτσεβιτς έκανε ισχυρή εμφάνιση στο 2023 NBA draft Combine, σημειώνοντας 21 πόντους σε 17 λεπτά στο μοναδικό παιχνίδι που έπαιξε. Στη συνέχεια επιλέχθηκε με την 42η συνολική επιλογή από τους Ουάσινγκτον Ουίζαρντς στο NBA Ντραφτ 2023.

Στις 14 Μαρτίου 2024, ο Βούκτσεβιτς υπέγραψε με τους Ουίζαρντς. Κατάφερε να παίξει σε 10 παιχνίδια του NBA μέχρι το τέλος της σεζόν, με μέσο όρο 8,5 πόντους και 3,6 ριμπάουντ ανά παιχνίδι.

## Εθνική ομάδα
Λόγω του υπόβαθρου του πατέρα του, ο Βούκτσεβιτς ήταν επιλέξιμος να εκπροσωπήσει διεθνώς την Ελλάδα, τη Βοσνία και Ερζεγοβίνη ή τη Σερβία, ενώ λόγω του υπόβαθρου της μητέρας του, ήταν επιλέξιμος να εκπροσωπήσει τη Σουηδία. Επίσης, ήταν επιλέξιμος να εκπροσωπήσει την Ιταλία ή την Ισπανία. Σύμφωνα με τον πατέρα του, ο Βούκτσεβιτς αποφάσισε να παίξει για τη Σερβία. Στις 28 Ιουλίου 2025, ο Βούκτσεβιτς επιλέχθηκε στην προκαταρκτική ομάδα της Εθνικής Σερβίας για το Ευρωμπάσκετ 2025. 

## Σημειώσεις

## Παραπομπές


## Εξωτερικοί σύνδεσμοι
* Τρίσταν Βουκτσεβιτς στο aba-liga.com
* Τρίσταν Βουκτσεβιτς στο acb.com
* 

Κατηγορία:Σέρβοι καλαθοσφαιριστές
Κατηγορία:Έλληνες καλαθοσφαιριστές
Κατηγορία:Σουηδοί καλαθοσφαιριστές
Κατηγορία:Πολιτογραφημένοι πολίτες της Ελλάδας
Κατηγορία:Σέρβοι με καταγωγή από τη Βοσνία και Ερζεγοβίνη
Κατηγορία:Έλληνες σερβικής καταγωγής
Κατηγορία:Σουηδοί σερβικής καταγωγής
Κατηγορία:Πάουερ φόργουορντ
Κατηγορία:Σέντερ
Κατηγορία:Καλαθοσφαιριστές Εθνικής Σερβίας
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Παρτιζάν Βελιγραδίου
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές Ουάσινγκτον Ουίζαρντς
Κατηγορία:Καλαθοσφαιριστές του NBA
Κατηγορία:Σέρβοι καλαθοσφαιριστές στο NBA
Κατηγορία:Καλαθοσφαιριστές Κάπιταλ Σίτι Γκόου-Γκόου
Κατηγορία:Καλαθοσφαιριστές D-League
Κατηγορία:Καλαθοσφαιριστές Ευρωμπάσκετ 2025